**Goodyear presenterer et omfattende sortiment av førsteklasses sommerdekk**

**For alt fra kompaktbiler til SUVer og firehjulstrekkere presenterer Goodyear fem ulike sommerdekk fra seriene EfficientGrip og Eagle F1.**

**Stockholm, 10. mars 2014–** Foran sommersesongen presenterer Goodyear et stort uvalgt av sommerdekk. Utvalget strekker seg fra EfficientGrip Compact, et dekk som er spesielt utviklet for mindre biler, til det testvinnende høykvalitetsdekket EfficientGrip Performance og ultrahøykvalitetsdekket Eagle F1 Asymmetric 2, samt SUV-dekkene EfficientGrip SUV og Eagle F1 Asymmetric SUV.

**EfficientGrip Compact – høyteknologi for små biler og sterke resultater med C-/ B-rangeringer på EU-merkingen**

Standarddekket EfficientGrip Compact har en buet mønsterdesign som reduserer oppbyggingen av mengden vann foran dekket. Det minimerer faren for vannplaning. Store skulderblokker gir større stivhet i sideretning for bedre svingegenskaper. Dekket veier 5 % mindre enn forgjengeren, noe som gir lavere rullemotstand. EfficientGrip Compact er tilgjengelig i 26 dimensjoner[[1]](#footnote-1) fra 13 til 15 tommer, spesielt utformet for småbiler og bybiler. De fleste dimensjonene har også oppnådd EU-merking B for våtgrep og C for rullemotstand[[2]](#footnote-2).

**EfficientGrip Performance – vinner av flere tester[[3]](#endnote-1) med ledende klassifisering på EU-merkingen, for det meste B- og A-klassifisering[[4]](#endnote-2)**  
Høykvalitetsdekket EfficientGrip Performance gir god komfort med lavere drivstofforbruk. Et nyskapende, tredimensjonalt blokkmønster øker dekkets kontakt med veien under bremsing – såkalt ActiveGrip-teknologi. To ulike materialer gir optimal balanse mellom grep på vått underlag og rullemotstand gjennom dekkets levetid – Wear Control-teknologi. EfficientGrip Performance leveres i 90 dimensjoner, fra 14 til 18 tommer, over hele Europa, Midtøsten og Afrika, og har i all hovedsak EU-klassifisering BA. I tillegg har Goodyear EfficientGrip Performance i Norden også vunnet mange viktige magasintester. Den store, svenske tabloidavisen Aftonbladet Bil utpekte EfficientGrip Performance til «best i test». EfficientGrip Performance ble også testvinner hos de store bilmagasinene Motor i Norge, Tehnikamaailm i Estland og finske Tekniikan Maalima.

**Eagle F1 Asymmetric 2 – et velrenommert og sterkt anbefalt dekk[[5]](#endnote-3)**Ultrahøykvalitetsdekket gir dynamisk ytelse, utmerket stabilitet og kontroll for krevende sjåfører. Eagle F1 Asymmetric 2 har A-klassifisert våtgrep,[[6]](#endnote-4) den høyeste klassifiseringen et dekk kan oppnå i EU-merkingen. Dekket er utstyrt med ActiveBraking-teknologi, med vår innovative 3-dimensjonale blokkdesign i slitebanen som øker dekkets kontaktflate mot veien når du bremser. Det har 3 % bedre grep på våte veier[[7]](#endnote-5) og bedre styrepresisjon og håndtering. Slitebanematerialet gir bedre våtgrep, men også håndtering på tørre veier. Eagle F1 Asymmetric 2 er tilgjengelig i 67 dimensjoner fra 16 til 20 tommer.

**EfficientGrip SUV – miljøvennlig dekk uten kompromisser på sikkerhet og funksjon**

EfficientGrip SUV er spesielt utformet for SUVer og firehjulstrekkere. Dekkets Fuel Saving-teknologi gir lavere drivstofforbruk og lavere CO2-utslipp. EfficientGrip SUV er beregnet på en rekke forskjellige SUVer og firehjulstrekkere, fra store luksusutgaver til standard-, kompakt- og småbiler. EfficentGrip SUV er laget for å oppfylle de spesielle dekkbehovene i dette voksende bilsegmentet for å bidra til å redusere miljøpåvirkningen uten å gå på kompromiss med ytelsen. Dekket har 10 % lavere rullemotstand og 6 % kortere bremsestrekning enn forgjengeren[[8]](#endnote-6). EfficientGrip SUV er tilgjengelig i 17 dimensjoner fra 16 til 19 tommer.

**Eagle F1 Asymmetric SUV – ultrahøy ytelse SUVer og firehjulstrekkere**

Eagle F1 Asymmetric SUV er et ultrahøykvalitetsdekk, utviklet for å redusere støyen og gjøre kjøreopplevelsen mer behagelig. Active Corner Grip-teknologi og en avansert motorsportsblanding gir maksimalt veigrep og stabilitet. Slitebanen optimerer kontakten med veibanen for bedre håndtering på vått underlag. De asymmetriske designelementene gir en åpen sone i mønsteret som drenerer bort vann og hindrer vannplaning. Eagle F1 Asymmetric SUV er tilgjengelig i 9 dimensjoner fra 17 til 21 tommer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Om Goodyear  
Goodyear er én av verdens ledende dekkprodusenter. Selskapet har cirka 69 000 ansatte og produserer sine produkter på 52 anlegg i 22 land over hele verden. De to fornyelsessentrene i Akron i Ohio, USA og Colmar-Berg i Luxembourg arbeider for å utvikle avanserte produkter og tjenester som setter standarden for bransjen både innen teknologi og kjøreegenskaper. Goodyear ble etablert i 1898, og selskapets nyskapninger har satt standarder i bilbransjen i mer enn 100 år. Mer informasjon: [http://www.goodyear.eu](http://www.goodyear.eu/)

1. Alle dimensjonene er tilgjengelige på markedet fra juli 2013. [↑](#footnote-ref-1)
2. Det er ventet at 85 % av alle de tilgjengelige dimensjonene får klassifiseringen BC når alle dimensjonene er lansert. [↑](#footnote-ref-2)
3. Dimensjon 205/55R16 V: Aftonbladet Bil #3/2013 SVERIGE, TEHNIKAMAAILM #4/2013 ESTLAND, motor #2/2013 NORGE, TEKNIIKAN MAAILMA #5/2013 FINLAND. Hvis du vil ha mer informasjon, kan du gå til www.goodyear.com. [↑](#endnote-ref-1)
4. De fleste dimensjonene har A-klassifisering for våtgrep under Forordning (EC) nr. 1222/2009, men graderingen kan variere for noen dimensjoner. Du finner mer informasjon på http://www.goodyear.eu [↑](#endnote-ref-2)
5. Dimensjon 225/45R17 W/Y: Råd & Rön nr. 2/2013, FDM mars 2013, Stiftung Warentest nr. 3/2013. Hvis du vil ha mer informasjon, kan du gå til www.goodyear.com. [↑](#endnote-ref-3)
6. De fleste dimensjonene har A-klassifisering for våtgrep under Forordning (EC) nr. 1222/2009, men graderingen kan variere for noen dimensjoner. Du finner mer informasjon på http://www.goodyear.eu [↑](#endnote-ref-4)
7. Sammenlignet med gjennomsnittet for tre ledende konkurrenter. Bremsestrekning på våt vei fra 80 km/t til 20 km/t, bremsestrekning på tørr vei fra 100 km/t til 0 km/t, målt av TÜV SÜD Automotive i desember 2010. Dekkdimensjon: 255/40R19. Testbil: Audi A7. Sted: Mireval (Frankrike) og Garching (Tyskland). Rapport nr. 76244706-1. [↑](#endnote-ref-5)
8. Testet mot forgjengeren på Goodyear Technical Center Luxembourg i mars 2010. Dekkdimensjon: 255/55R18 109V XL. Kjøretøy: BMW X5 3.0D. Sted: Mireval (Frankrike) og Luxembourg (Luxembourg) [↑](#endnote-ref-6)